Документ предоставлен [КонсультантПлюс](https://www.consultant.ru)

Зарегистрировано в Национальном реестре правовых актов

Республики Беларусь 4 января 2013 г. N 2/2006

ЗАКОН РЭСПУБЛIКI БЕЛАРУСЬ

29 снежня 2012 г. N 8-З

АБ ВЫДАВЕЦКАЙ СПРАВЕ

Прыняты Палатай прадстаўнiкоў 17 снежня 2012 года

Адобраны Саветам Рэспублiкi 20 снежня 2012 года

|  |  |  |  |
| --- | --- | --- | --- |
|  |  | (в ред. Законов Республики Беларусь от 11.05.2016 N 362-З,от 17.07.2023 N 283-З) |  |

Гэтым Законам вызначаюцца асновы выдавецкай справы, напрамкi дзяржаўнай палiтыкi ў сферы выдавецкай справы, рэгулюецца парадак дзяржаўнай рэгiстрацыi, перарэгiстрацыi выдаўцоў, вытворцаў i распаўсюджвальнiкаў друкаваных выданняў.

ГЛАВА 1

АГУЛЬНЫЯ ПАЛАЖЭННI

**Артыкул 1. Асноўныя тэрмiны, якiя выкарыстоўваюцца ў гэтым Законе, i iх азначэннi**

Для мэт гэтага Закона выкарыстоўваюцца наступныя асноўныя тэрмiны i iх азначэннi:

абавязковыя бясплатныя экзэмпляры друкаваных выданняў - экзэмпляры друкаваных выданняў, якiя падлягаюць рассылцы выдаўцамi або вытворцамi друкаваных выданняў у парадку, устаноўленым Саветам Мiнiстраў Рэспублiкi Беларусь;

ведамаснае выданне - друкаванае выданне, якое змяшчае iнфармацыю дапаможнага або часовага характару i звязана з дзейнасцю дзяржаўнага органа, iншай арганiзацыi;

выдавец друкаванага выдання (далей - выдавец) - юрыдычная асоба Рэспублiкi Беларусь (далей - юрыдычная асоба), замежная арганiзацыя пры наяўнасцi адкрытага ва ўстаноўленым парадку прадстаўнiцтва на тэрыторыi Рэспублiкi Беларусь (далей, калi не вызначана iншае, - прадстаўнiцтва замежнай арганiзацыi), iндывiдуальны прадпрымальнiк, зарэгiстраваны на тэрыторыi Рэспублiкi Беларусь (далей - iндывiдуальны прадпрымальнiк), якiя ажыццяўляюць выдавецкую дзейнасць;

выдавецкая дзейнасць - дзейнасць па рэдакцыйна-выдавецкай падрыхтоўцы i выпуску ў свет друкаванага выдання;

выдавецкая справа - комплекс мерапрыемстваў, накiраваных на рэдакцыйна-выдавецкую падрыхтоўку, выраб, выпуск у свет i распаўсюджванне друкаваных выданняў;

выпуск у свет друкаванага выдання - выпуск у абарачэнне тыражу друкаванага выдання;

выраб друкаванага выдання - выраб тыражу друкаванага выдання ў адпаведнасцi з арыгiнал-макетам друкаванага выдання метадам друкаванага размнажэння, рэльефна-кропкавым метадам (шрыфтам Брайля) пры дапамозе тэхналагiчнага, у тым лiку друкарскага, абсталявання, а таксама дадрукарскiх, пераплётна-брашуровачных i аддзелачных працэсаў;

вытворца друкаванага выдання (далей - вытворца) - юрыдычная асоба, прадстаўнiцтва замежнай арганiзацыi, iндывiдуальны прадпрымальнiк, якiя маюць ва ўласнасцi, у гаспадарчым веданнi, аператыўным кiраваннi або на iншай законнай падставе тэхналагiчнае, у тым лiку друкарскае, абсталяванне i ажыццяўляюць палiграфiчную дзейнасць;

выхадныя звесткi друкаванага выдання - сукупнасць даных, якiя характарызуюць друкаванае выданне i прызначаны для iнфармавання аб iм, бiблiяграфiчнай апрацоўкi i ўлiку;

дзейнасць па распаўсюджваннi друкаванага выдання (далей - распаўсюджванне друкаванага выдання) - продаж, падпiска, iншая форма адчужэння друкаванага выдання;

дзяржаўная бiблiяграфiя - iнфармацыйная iнфраструктура, якая забяспечвае падрыхтоўку, распаўсюджванне i выкарыстанне ўнiверсальнай бiблiяграфiчнай iнфармацыi аб друкаваных выданнях, выпушчаных у свет на тэрыторыi Рэспублiкi Беларусь, на падставе рэгiстрацыi самiх друкаваных выданняў;

друкаванае выданне - дакумент, прызначаны для распаўсюджвання змешчанай у iм iнфармацыi, якi прайшоў рэдакцыйна-выдавецкую падрыхтоўку, палiграфiчна самастойна аформлены, выраблены i выпушчаны ў свет;

нацыянальнае кнiгавыданне - сукупнасць друкаваных выданняў, выпушчаных у свет на тэрыторыi Рэспублiкi Беларусь, i працэсаў выдавецкай справы;

палiграфiчная дзейнасць - дзейнасць па вырабе друкаваных выданняў;

план выпуску сацыяльна значных выданняў - дакумент, у якiм змешчана iнфармацыя аб найменнях, мовах, аб'ёмах i тыражах сацыяльна значных выданняў i iх выдаўцах;

распаўсюджвальнiк друкаванага выдання (далей - распаўсюджвальнiк) - юрыдычная асоба, прадстаўнiцтва замежнай арганiзацыi, iндывiдуальны прадпрымальнiк, якiя ажыццяўляюць распаўсюджванне друкаванага выдання;

рэдакцыйна-выдавецкая падрыхтоўка друкаванага выдання - рэдакцыйная апрацоўка аўтарскага матэрыялу, яго тэхнiчнае i мастацкае рэдагаванне i стварэнне арыгiнал-макета друкаванага выдання;

сацыяльна значныя выданнi - уключаныя ў план выпуску сацыяльна значных выданняў друкаваныя выданнi, якiя выпускаюцца ў свет у мэтах выканання заканадаўчых актаў, дзяржаўных i галiновых праграм, у iншых мэтах, у тым лiку друкаваныя выданнi, прызначаныя для камплектавання фондаў бiблiятэк;

тыраж друкаванага выдання - пэўная колькасць iдэнтычных экзэмпляраў друкаванага выдання, вырабленых у адпаведнасцi з арыгiнал-макетам друкаванага выдання.

**Артыкул 2. Прававое рэгуляванне адносiн у сферы выдавецкай справы**

(в ред. Закона Республики Беларусь от 17.07.2023 N 283-З)

1. Адносiны ў сферы выдавецкай справы рэгулююцца заканадаўствам аб выдавецкай справе, а таксама мiжнароднымi дагаворамi Рэспублiкi Беларусь i мiжнародна-прававымi актамi, якiя складаюць права Еўразiйскага эканамiчнага саюза.

2. Заканадаўства аб выдавецкай справе грунтуецца на Канстытуцыi Рэспублiкi Беларусь i складаецца з гэтага Закона i iншых актаў заканадаўства.

3. Калi мiжнародным дагаворам Рэспублiкi Беларусь устаноўлены iншыя правiлы, чым тыя, якiя прадугледжаны гэтым Законам, то прымяняюцца правiлы мiжнароднага дагавора.

**Артыкул 3. Сфера дзеяння гэтага Закона**

1. Дзеянне гэтага Закона распаўсюджваецца на адносiны, якiя ўзнiкаюць у сферы выдавецкай справы.

2. Дзеянне гэтага Закона не распаўсюджваецца на адносiны, звязаныя з вырабам, i (або) выпускам, i (або) распаўсюджваннем прадукцыi сродкаў масавай iнфармацыi.

(п. 2 статьи 3 в ред. Закона Республики Беларусь от 17.07.2023 N 283-З)

**Артыкул 4. Дзяржаўная палiтыка ў сферы выдавецкай справы**

1. Дзяржаўная палiтыка ў сферы выдавецкай справы накiравана на:

рэалiзацыю канстытуцыйных правоў i свабод грамадзян у галiне атрымання i выкарыстання iнфармацыi;

рэгуляванне i развiццё выдавецкай справы з улiкам нацыянальных iнтарэсаў Рэспублiкi Беларусь;

(в ред. Закона Республики Беларусь от 17.07.2023 N 283-З)

развiццё i падтрымку нацыянальнага кнiгавыдання, пашырэнне рынкаў збыту друкаваных выданняў;

развiццё дзяржаўна-прыватнага партнёрства;

стварэнне ўмоў для прыцягнення iнвестыцый;

садзейнiчанне развiццю мiжнароднага супрацоўнiцтва.

2. Дзяржава вызначае прыярытэты ў выпуску ў свет сацыяльна значных выданняў.

**Артыкул 5. Асноўныя прынцыпы выдавецкай справы**

Асноўнымi прынцыпамi выдавецкай справы з'яўляюцца:

гуманiзм i арыентацыя на агульначалавечыя каштоўнасцi, зацвярджэнне i папулярызацыя нацыянальных каштоўнасцей;

законнасць - iнфармацыя, якая змяшчаецца ў друкаваных выданнях, не павiнна супярэчыць патрабаванням заканадаўства;

захаванне iнфармацыйнай бяспекi;

абарона iнтэлектуальнай уласнасцi;

самастойнасць выдаўцоў, вытворцаў i распаўсюджвальнiкаў.

**Артыкул 6. Асноўныя мэты i задачы выдавецкай справы**

1. Асноўнымi мэтамi выдавецкай справы з'яўляюцца:

забеспячэнне права на свабоду поглядаў i перакананняў i iх свабоднае выказванне;

задавальненне патрэбнасцей асобы, грамадства, дзяржавы ў друкаваных выданнях;

павышэнне культурнага, iнтэлектуальнага i адукацыйнага ўзроўню грамадзян.

2. Асноўнымi задачамi выдавецкай справы з'яўляюцца:

садзейнiчанне развiццю iнфармацыйнага грамадства;

павышэнне канкурэнтаздольнасцi друкаваных выданняў;

выкарыстанне сучасных iнфармацыйна-камунiкатыўных тэхналогiй;

стварэнне ўмоў для самавыяўлення грамадзян у якасцi аўтараў твораў;

садзейнiчанне папулярызацыi чытання i падтрымка чытання;

наладжванне i развiццё мiжнароднага супрацоўнiцтва.

**Артыкул 7. План выпуску сацыяльна значных выданняў**

|  |  |  |  |
| --- | --- | --- | --- |
|  |  | КонсультантПлюс: примечание.План выпуску сацыяльна значных выданняў у 2023 годзе зацверджан загадам Мiнiстэрства iнфармацыi Рэспублiкi Беларусь 30 снежня 2022 г. N 582. |  |

1. План выпуску сацыяльна значных выданняў фармiруецца i зацвярджаецца Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

Парадак фармiравання Мiнiстэрствам iнфармацыi плана выпуску сацыяльна значных выданняў устанаўлiваецца Саветам Мiнiстраў Рэспублiкi Беларусь.

(в ред. Закона Республики Беларусь от 17.07.2023 N 283-З)

2. Рэалiзацыя плана выпуску сацыяльна значных выданняў ажыццяўляецца выдаўцамi, а кантроль за яго рэалiзацыяй - Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

3. Падрыхтоўка i выпуск у свет сацыяльна значных выданняў ажыццяўляюцца з прыцягненнем сродкаў рэспублiканскага бюджэту i (або) iншых сродкаў, не забароненых заканадаўствам.

**Артыкул 8. Iнфармацыя, распаўсюджванне i (або) прадастаўленне якой абмежавана, i рэклама ў друкаваных выданнях**

1. Змяшчэнне ў друкаваных выданнях iнфармацыi, распаўсюджванне i (або) прадастаўленне якой абмежавана, ажыццяўляецца ў парадку, устаноўленым заканадаўчымi актамi.

2. Размяшчэнне (распаўсюджванне) у друкаваных выданнях рэкламы ажыццяўляецца ў адпаведнасцi з заканадаўствам аб рэкламе.

**Артыкул 9. Мiжнароднае супрацоўнiцтва**

(в ред. Закона Республики Беларусь от 17.07.2023 N 283-З)

Мiжнароднае супрацоўнiцтва ў сферы выдавецкай справы ажыццяўляецца ў адпаведнасцi з заканадаўствам, а таксама з мiжнароднымi дагаворамi Рэспублiкi Беларусь.

ГЛАВА 2

ДЗЯРЖАЎНАЕ РЭГУЛЯВАННЕ I КIРАВАННЕ Ў СФЕРЫ ВЫДАВЕЦКАЙ СПРАВЫ

**Артыкул 10. Ажыццяўленне дзяржаўнага рэгулявання i кiравання ў сферы выдавецкай справы**

(в ред. Закона Республики Беларусь от 17.07.2023 N 283-З)

Дзяржаўнае рэгуляванне i кiраванне ў сферы выдавецкай справы ажыццяўляюцца Прэзiдэнтам Рэспублiкi Беларусь, Саветам Мiнiстраў Рэспублiкi Беларусь, Мiнiстэрствам iнфармацыi i iншымi рэспублiканскiмi органамi дзяржаўнага кiравання ў адпаведнасцi з iх кампетэнцыяй.

**Артыкул 11. Кампетэнцыя Прэзiдэнта Рэспублiкi Беларусь у сферы выдавецкай справы**

Прэзiдэнт Рэспублiкi Беларусь у сферы выдавецкай справы:

вызначае адзiную дзяржаўную палiтыку;

вызначае ўмовы i парадак аказання дзяржаўнай i iншай падтрымкi выдаўцам, вытворцам i распаўсюджвальнiкам, у тым лiку шляхам прыняцця мер эканамiчнага стымулявання;

ажыццяўляе iншыя паўнамоцтвы ў адпаведнасцi з Канстытуцыяй Рэспублiкi Беларусь i iншымi заканадаўчымi актамi.

**Артыкул 12. Кампетэнцыя Савета Мiнiстраў Рэспублiкi Беларусь у сферы выдавецкай справы**

Савет Мiнiстраў Рэспублiкi Беларусь у сферы выдавецкай справы:

забяспечвае рэалiзацыю адзiнай дзяржаўнай палiтыкi;

зацвярджае дзяржаўныя праграмы;

каардынуе дзейнасць рэспублiканскiх органаў дзяржаўнага кiравання i iншых арганiзацый, падпарадкаваных Савету Мiнiстраў Рэспублiкi Беларусь;

(в ред. Закона Республики Беларусь от 17.07.2023 N 283-З)

устанаўлiвае парадак выдачы дазволу на набыццё друкарскага абсталявання;

устанаўлiвае парадак правядзення ацэнкi друкаваных выданняў на прадмет наяўнасцi (адсутнасцi) у iх iнфармацыйных паведамленняў i (або) матэрыялаў, распаўсюджванне якiх здольна нанесцi шкоду нацыянальным iнтарэсам Рэспублiкi Беларусь;

(абзац введен Законом Республики Беларусь от 17.07.2023 N 283-З)

ажыццяўляе iншыя паўнамоцтвы ў адпаведнасцi з Канстытуцыяй Рэспублiкi Беларусь, гэтым Законам, iншымi законамi i актамi Прэзiдэнта Рэспублiкi Беларусь.

**Артыкул 13. Кампетэнцыя Мiнiстэрства iнфармацыi ў сферы выдавецкай справы**

(в ред. Закона Республики Беларусь от 17.07.2023 N 283-З)

1. Мiнiстэрства iнфармацыi з'яўляецца рэспублiканскiм органам дзяржаўнага кiравання ў сферы выдавецкай справы.

(в ред. Закона Республики Беларусь от 17.07.2023 N 283-З)

2. Мiнiстэрства iнфармацыi ў сферы выдавецкай справы:

(в ред. Закона Республики Беларусь от 17.07.2023 N 283-З)

праводзiць адзiную дзяржаўную палiтыку;

распрацоўвае i рэалiзуе дзяржаўныя i галiновыя праграмы;

ажыццяўляе падрыхтоўку прапаноў па ўдасканаленнi заканадаўства i заключэннi мiжнародных дагавораў Рэспублiкi Беларусь;

(в ред. Закона Республики Беларусь от 17.07.2023 N 283-З)

прымае нарматыўныя прававыя акты, у тым лiку тэхнiчныя нарматыўныя прававыя акты;

ажыццяўляе ў адпаведнасцi з заканадаўствам аб кантрольнай (нагляднай) дзейнасцi кантроль за выкананнем заканадаўства аб выдавецкай справе;

(в ред. Закона Республики Беларусь от 17.07.2023 N 283-З)

зацвярджае палажэнне аб Дзяржаўным рэестры выдаўцоў, вытворцаў i распаўсюджвальнiкаў друкаваных выданняў (далей - Дзяржаўны рэестр выдаўцоў, вытворцаў i распаўсюджвальнiкаў) i вядзе яго;

(в ред. Закона Республики Беларусь от 17.07.2023 N 283-З)

ажыццяўляе дзяржаўную рэгiстрацыю, перарэгiстрацыю выдаўцоў, вытворцаў i распаўсюджвальнiкаў, выдае пасведчанне аб дзяржаўнай рэгiстрацыi выдаўца, вытворцы, распаўсюджвальнiка (далей - пасведчанне аб дзяржаўнай рэгiстрацыi);

(в ред. Закона Республики Беларусь от 17.07.2023 N 283-З)

выдае дазвол на набыццё друкарскага абсталявання ў парадку, устаноўленым Саветам Мiнiстраў Рэспублiкi Беларусь;

супрацоўнiчае з iншымi рэспублiканскiмi органамi дзяржаўнага кiравання, мясцовымi выканаўчымi i распарадчымi органамi, грамадскiмi аб'яднаннямi i iншымi арганiзацыямi;

ажыццяўляе мiжнароднае супрацоўнiцтва;

ажыццяўляе iншыя паўнамоцтвы ў адпаведнасцi з гэтым Законам i iншымi актамi заканадаўства.

**Артыкул 14. Кампетэнцыя iншых рэспублiканскiх органаў дзяржаўнага кiравання ў сферы выдавецкай справы**

Iншыя рэспублiканскiя органы дзяржаўнага кiравання ўдзельнiчаюць у рэалiзацыi адзiнай дзяржаўнай палiтыкi ў сферы выдавецкай справы ў адпаведнасцi з iх кампетэнцыяй.

**Артыкул 15. Дзяржаўная ўстанова "Нацыянальная кнiжная палата Беларусi"**

1. Дзяржаўная ўстанова "Нацыянальная кнiжная палата Беларусi" (далей - Нацыянальная кнiжная палата Беларусi) у сферы выдавецкай справы забяспечвае функцыянаванне сiстэмы дзяржаўнай бiблiяграфii.

2. Нацыянальная кнiжная палата Беларусi дзейнiчае ў адпаведнасцi з заканадаўствам, у тым лiку са статутам, зацверджаным Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

3. Нацыянальная кнiжная палата Беларусi з'яўляецца:

цэнтрам дзяржаўнай бiблiяграфii i ўлiку друкаваных выданняў, выпушчаных у свет на тэрыторыi Рэспублiкi Беларусь;

цэнтрам iнфармацыйнай сiстэмы дзяржаўнай бiблiяграфiчнай iнфармацыi;

беларускiм агенцтвам мiжнароднай стандартнай нумарацыi друкаваных выданняў;

дзяржаўным фондасховiшчам абавязковых бясплатных экзэмпляраў друкаваных выданняў.

4. Нацыянальная кнiжная палата Беларусi выконвае наступныя асноўныя функцыi:

ажыццяўляе бiблiяграфiчную апрацоўку друкаваных выданняў, у тым лiку прысвойвае кожнаму друкаванаму выданню (групе друкаваных выданняў) нумар дзяржаўнай бiблiяграфiчнай рэгiстрацыi;

вядзе ўлiк друкаваных выданняў, выпушчаных у свет на тэрыторыi Рэспублiкi Беларусь, фармiруе сiстэму колькасных паказчыкаў выдавецкай дзейнасцi;

ажыццяўляе арганiзацыйна-метадычнае забеспячэнне функцыянавання i развiцця сiстэмы дзяржаўнай бiблiяграфii;

фармiруе i вядзе iнфармацыйную сiстэму дзяржаўнай бiблiяграфiчнай iнфармацыi, iншыя iнфармацыйна-бiблiяграфiчныя рэсурсы ў сферы выдавецкай справы;

ажыццяўляе распаўсюджванне дзяржаўнай бiблiяграфiчнай iнфармацыi;

складае i выпускае ў свет дзяржаўныя бiблiяграфiчныя паказальнiкi;

фармiруе i пастаянна захоўвае дзяржаўны фонд абавязковых бясплатных экзэмпляраў друкаваных выданняў;

прысвойвае мiжнародныя стандартныя нумары друкаваным выданням, выпушчаным у свет на тэрыторыi Рэспублiкi Беларусь;

прымае ўдзел у рэалiзацыi дзяржаўнай палiтыкi ў сферы выдавецкай справы, у тым лiку ў сферы тэхнiчнага нармiравання i стандартызацыi выдавецкай справы;

аказвае iнфармацыйныя паслугi, кансультацыйную i метадычную дапамогу па пытаннях выдавецкай справы ў межах сваёй кампетэнцыi;

прымае ўдзел у арганiзацыi i ажыццяўленнi мiждзяржаўнага абмену дзяржаўнай бiблiяграфiчнай iнфармацыяй.

5. Нацыянальная кнiжная палата Беларусi фiнансуецца за кошт сродкаў рэспублiканскага бюджэту.

6. Маёмасць Нацыянальнай кнiжнай палаты Беларусi знаходзiцца ва ўласнасцi Рэспублiкi Беларусь i належыць гэтай установе на праве аператыўнага кiравання.

Сродкi, атрыманыя ад дзейнасцi, якая прыносiць даходы, пасля падаткаабкладання выкарыстоўваюцца Нацыянальнай кнiжнай палатай Беларусi на забеспячэнне яе функцыянавання i развiццё матэрыяльна-тэхнiчнай базы ў адпаведнасцi з заканадаўствам.

ГЛАВА 3

АБ'ЕКТ I СУБ'ЕКТЫ ВЫДАВЕЦКАЙ СПРАВЫ. ПРАВЫ I АБАВЯЗКI ВЫДАЎЦОЎ, ВЫТВОРЦАЎ I РАСПАЎСЮДЖВАЛЬНIКАЎ

**Артыкул 16. Аб'ект i суб'екты выдавецкай справы**

1. Аб'ектам выдавецкай справы з'яўляюцца друкаваныя выданнi.

2. Па мэтавым прызначэннi друкаваныя выданнi падзяляюцца на афiцыйныя, навуковыя, навукова-папулярныя, вытворча-практычныя, вучэбныя, масава-палiтычныя, даведачныя, лiтаратурна-мастацкiя, для вольнага часу, iнфармацыйныя, духоўна-асветныя, рэкламныя. Вiд (вiды) друкаваных выданняў па мэтавым прызначэннi ўказваецца ў пасведчаннi аб дзяржаўнай рэгiстрацыi.

Класiфiкацыя друкаваных выданняў па iншых прыкметах, iх тэрмiны i азначэннi вызначаюцца заканадаўствам.

3. Суб'ектамi выдавецкай справы з'яўляюцца выдаўцы, вытворцы i распаўсюджвальнiкi.

**Артыкул 17. Правы i абавязкi выдаўцоў, вытворцаў i распаўсюджвальнiкаў**

1. Выдаўцы, вытворцы i распаўсюджвальнiкi маюць права:

самастойна фармiраваць свае вытворчыя планы i вызначаць маштабы сваёй дзейнасцi;

устанаўлiваць творчыя, вытворчыя i культурныя адносiны з iншымi выдаўцамi, вытворцамi i распаўсюджвальнiкамi;

прымаць удзел у нацыянальных i мiжнародных конкурсах, выстаўках, кiрмашах;

маюць iншыя правы, прадугледжаныя гэтым Законам i iншымi актамi заканадаўства.

Распаўсюджвальнiкi, акрамя правоў, прадугледжаных часткай першай гэтага пункта, маюць права для распаўсюджвання друкаванага выдання, выпушчанага ў свет за межамi тэрыторыi Рэспублiкi Беларусь, якое не мае знака ўзроставай катэгорыi, што прысвойваецца ў парадку i ў адпаведнасцi з крытэрыямi, устаноўленымi Саветам Мiнiстраў Рэспублiкi Беларусь, самастойна прысвоiць яму такi знак.

(часть вторая п. 1 статьи 17 введена Законом Республики Беларусь от 11.05.2016 N 362-З)

2. Выдаўцы, вытворцы i распаўсюджвальнiкi абавязаны:

ажыццяўляць сваю дзейнасць у адпаведнасцi з заканадаўствам;

выконваць умовы добрасумленнай канкурэнцыi;

садзейнiчаць задавальненню патрэбнасцей асобы, грамадства, дзяржавы ў друкаваных выданнях;

садзейнiчаць зацвярджэнню гуманiзму, папулярызацыi агульначалавечых i нацыянальных каштоўнасцей, развiццю нацыянальнай культуры, адукацыi i навукi i адносiцца з павагай да нацыянальнай годнасцi, традыцый i культуры ўсiх народаў;

выконваць iншыя абавязкi, прадугледжаныя гэтым Законам i iншымi актамi заканадаўства, у тым лiку тэхнiчнымi нарматыўнымi прававымi актамi.

Выдаўцы, акрамя абавязкаў, прадугледжаных часткай першай гэтага пункта, падчас рэдакцыйна-выдавецкай падрыхтоўкi друкаванага выдання абавязаны ў парадку i ў адпаведнасцi з крытэрыямi, устаноўленымi Саветам Мiнiстраў Рэспублiкi Беларусь, прысвоiць яму знак узроставай катэгорыi, за выключэннем выпадкаў, калi наяўнасць такога знака з'яўляецца неабавязковай у адпаведнасцi з [артыкулам 17-1](#P221) гэтага Закона.

(часть вторая п. 2 статьи 17 введена Законом Республики Беларусь от 11.05.2016 N 362-З)

**Артыкул 17-1. Асаблiвасцi распаўсюджвання друкаваных выданняў**

(введена Законом Республики Беларусь от 11.05.2016 N 362-З)

Распаўсюджванне друкаваных выданняў, у тым лiку выпушчаных у свет за межамi тэрыторыi Рэспублiкi Беларусь, без знака ўзроставай катэгорыi, што прысвойваецца ў парадку i ў адпаведнасцi з крытэрыямi, устаноўленымi Саветам Мiнiстраў Рэспублiкi Беларусь, забараняецца, за выключэннем:

ведамасных друкаваных выданняў;

друкаваных выданняў, якiя маюць значную гiстарычную, мастацкую i (або) iншую каштоўнасць для грамадства;

друкаваных выданняў афiцыйнага, навуковага, вытворча-практычнага, масава-палiтычнага, iнфармацыйнага, духоўна-асветнага i рэкламнага характару, а таксама вучэбных выданняў, афiцыйна зацверджаных або дапушчаных у якасцi адпаведнага вiду вучэбнага выдання Мiнiстэрствам адукацыi.

(в ред. Закона Республики Беларусь от 17.07.2023 N 283-З)

**Артыкул 18. Рассылка абавязковых бясплатных экзэмпляраў друкаваных выданняў**

(в ред. Закона Республики Беларусь от 17.07.2023 N 283-З)

Выдаўцы або вытворцы на працягу дзесяцi дзён пасля выпуску ў свет першай партыi тыражу друкаваных выданняў, у тым лiку друкаваных выданняў, для выпуску ў свет цi вырабу якiх выдаўцам або вытворцам не патрабуецца дзяржаўнай рэгiстрацыi ў Мiнiстэрстве iнфармацыi (далей - дзяржаўная рэгiстрацыя), рассылаюць абавязковыя бясплатныя экзэмпляры друкаваных выданняў у парадку, устаноўленым Саветам Мiнiстраў Рэспублiкi Беларусь.

ГЛАВА 4

АСАБЛIВАСЦI ВЫРАБУ I ВЫПУСКУ Ў СВЕТ ДРУКАВАНЫХ ВЫДАННЯЎ

**Артыкул 19. Прыняцце заказу на выраб друкаванага выдання**

Прыняцце вытворцам заказу на выраб друкаванага выдання ад асобы, якая падлягае дзяржаўнай рэгiстрацыi ў якасцi выдаўца ў парадку, устаноўленым гэтым Законам, i не мае пасведчання аб дзяржаўнай рэгiстрацыi, або ад выдаўца, у пасведчаннi аб дзяржаўнай рэгiстрацыi якога не ўказаны той вiд (вiды) друкаванага выдання, на выраб якога размяшчаецца заказ, не дапускаецца.

**Артыкул 20. Дазвол на набыццё друкарскага абсталявання. Тэхнiчная дакументацыя на друкаваныя выданнi**

1. Вытворцы набываюць друкарскае абсталяванне пры наяўнасцi дазволу, якi выдаецца Мiнiстэрствам iнфармацыi ў парадку, устаноўленым Саветам Мiнiстраў Рэспублiкi Беларусь.

(в ред. Закона Республики Беларусь от 17.07.2023 N 283-З)

2. Вытворцы пры вырабе друкаваных выданняў афармляюць тэхнiчную дакументацыю, якая дазваляе вызначыць вiд i тыраж друкаваных выданняў.

Выраб друкаваных выданняў без афармлення тэхнiчнай дакументацыi не дапускаецца.

**Артыкул 21. Выхадныя звесткi друкаваных выданняў**

1. Кожны экзэмпляр друкаванага выдання павiнен змяшчаць выхадныя звесткi. На падставе выхадных звестак вызначаецца яго прыналежнасць да друкаваных выданняў, выпушчаных у свет на тэрыторыi Рэспублiкi Беларусь.

Склад, пералiк i размяшчэнне выхадных звестак у залежнасцi ад вiду друкаванага выдання вызначаюцца актамi заканадаўства.

2. Выпуск у свет друкаваных выданняў без выхадных звестак або з недакладнымi i (або) няпоўнымi выхаднымi звесткамi не дапускаецца.

ГЛАВА 5

ПАРАДАК ДЗЯРЖАЎНАЙ РЭГIСТРАЦЫI, ПЕРАРЭГIСТРАЦЫI ВЫДАЎЦОЎ, ВЫТВОРЦАЎ I РАСПАЎСЮДЖВАЛЬНIКАЎ. ДЗЯРЖАЎНЫ РЭЕСТР ВЫДАЎЦОЎ, ВЫТВОРЦАЎ I РАСПАЎСЮДЖВАЛЬНIКАЎ

**Артыкул 22. Дзяржаўная рэгiстрацыя выдаўцоў, вытворцаў i распаўсюджвальнiкаў**

1. Юрыдычныя асобы, прадстаўнiцтвы замежных арганiзацый, iндывiдуальныя прадпрымальнiкi, якiя плануюць ажыццяўляць выдавецкую дзейнасць, палiграфiчную дзейнасць, распаўсюджванне друкаваных выданняў, падлягаюць дзяржаўнай рэгiстрацыi ў якасцi адпаведна выдаўца, вытворцы, распаўсюджвальнiка ў парадку, устаноўленым гэтым Законам, за выключэннем выпадкаў, указаных у [пункце 2](#P262) гэтага артыкула.

Выдаўцы, вытворцы i распаўсюджвальнiкi лiчацца зарэгiстраванымi з дня ўключэння iх у Дзяржаўны рэестр выдаўцоў, вытворцаў i распаўсюджвальнiкаў.

2. Не падлягаюць дзяржаўнай рэгiстрацыi:

выдаўцы, якiя ажыццяўляюць дзейнасць па рэдакцыйна-выдавецкай падрыхтоўцы i выпуску ў свет ведамасных выданняў, пералiк якiх зацвярджаецца Мiнiстэрствам iнфармацыi;

(в ред. Закона Республики Беларусь от 17.07.2023 N 283-З)

выдаўцы, якiя ажыццяўляюць дзейнасць па рэдакцыйна-выдавецкай падрыхтоўцы i выпуску ў свет рэкламных выданняў;

юрыдычныя i фiзiчныя асобы, у тым лiку iндывiдуальныя прадпрымальнiкi, якiя выконваюць частку рэдакцыйна-выдавецкай падрыхтоўкi друкаваных выданняў у рамках заключанага з выдаўцом дагавора;

вытворцы, якiя ажыццяўляюць дзейнасць па вырабе друкаваных выданняў пры дапамозе капiравальных апаратаў, прынтараў, плотараў, лiчбавых дуплiкатараў (рызографаў), iншага друкарскага абсталявання, на набыццё якiх не патрабуецца атрымання дазволу;

вытворцы, якiя ажыццяўляюць паасобна дадрукарскiя, пераплётна-брашуровачныя i аддзелачныя працэсы;

распаўсюджвальнiкi, якiя ажыццяўляюць распаўсюджванне ведамасных выданняў;

дзяржаўныя органы, iншыя арганiзацыi, якiя распаўсюджваюць друкаваныя выданнi на бязвыплатнай аснове з культурнай, адукацыйнай, навуковай, духоўна-асветнiцкай, дабрачыннай або рэкламнай мэтамi;

iншыя арганiзацыi ў выпадках, прадугледжаных заканадаўчымi актамi.

3. На асоб, вызначаных [пунктам 2](#P262) гэтага артыкула, распаўсюджваецца дзеянне гэтага Закона, за выключэннем норм, якiя змяшчаюць патрабаваннi аб дзяржаўнай рэгiстрацыi.

4. Дакументам, якi пацвярджае дзяржаўную рэгiстрацыю заяўнiка ў якасцi выдаўца, вытворцы i распаўсюджвальнiка, з'яўляецца пасведчанне аб дзяржаўнай рэгiстрацыi.

5. За дзяржаўную рэгiстрацыю выдаўца, вытворцы i распаўсюджвальнiка спаганяецца дзяржаўная пошлiна, памер якой вызначаецца заканадаўчымi актамi.

**Артыкул 23. Рэгiстрацыйныя патрабаваннi**

1. Для дзяржаўнай рэгiстрацыi выдаўца i ажыццяўлення iм выдавецкай дзейнасцi неабходна:

для юрыдычнай асобы, прадстаўнiцтва замежнай арганiзацыi - наяўнасць у штаце юрыдычнай асобы, прадстаўнiцтва замежнай арганiзацыi спецыялiста, адказнага за ажыццяўленне выдавецкай дзейнасцi, якi мае вышэйшую адукацыю i здаў квалiфiкацыйны экзамен у парадку, устаноўленым Мiнiстэрствам iнфармацыi;

(в ред. Закона Республики Беларусь от 17.07.2023 N 283-З)

для iндывiдуальнага прадпрымальнiка - наяўнасць у iндывiдуальнага прадпрымальнiка вышэйшай адукацыi i здача iм квалiфiкацыйнага экзамену ў парадку, устаноўленым Мiнiстэрствам iнфармацыi, або наяўнасць у iндывiдуальнага прадпрымальнiка прыцягнутага iм ва ўстаноўленым заканадаўствам парадку спецыялiста, адказнага за ажыццяўленне выдавецкай дзейнасцi, якi мае вышэйшую адукацыю i здаў квалiфiкацыйны экзамен у парадку, устаноўленым Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

2. Для дзяржаўнай рэгiстрацыi вытворцы i ажыццяўлення iм палiграфiчнай дзейнасцi неабходна:

для юрыдычнай асобы, прадстаўнiцтва замежнай арганiзацыi - наяўнасць у штаце юрыдычнай асобы, прадстаўнiцтва замежнай арганiзацыi спецыялiста, адказнага за ажыццяўленне палiграфiчнай дзейнасцi, якi мае вышэйшую адукацыю ў галiне палiграфii i для якога работа ў гэтага наймальнiка з'яўляецца асноўным месцам работы;

для iндывiдуальнага прадпрымальнiка - наяўнасць у iндывiдуальнага прадпрымальнiка вышэйшай адукацыi ў галiне палiграфii або наяўнасць у iндывiдуальнага прадпрымальнiка прыцягнутага iм ва ўстаноўленым заканадаўствам парадку спецыялiста, адказнага за ажыццяўленне палiграфiчнай дзейнасцi, якi мае вышэйшую адукацыю ў галiне палiграфii i для якога работа ў гэтага наймальнiка з'яўляецца асноўным месцам работы.

2-1. Выдавец, вытворца ў выпадку спынення выканання абавязкаў спецыялiстам, адказным за ажыццяўленне адпаведна выдавецкай дзейнасцi, палiграфiчнай дзейнасцi, абавязаны на працягу месяца назначыць iншага спецыялiста, адказнага за ажыццяўленне адпаведна выдавецкай дзейнасцi, палiграфiчнай дзейнасцi.

(п. 2-1 статьи 23 введен Законом Республики Беларусь от 17.07.2023 N 283-З)

3. Для дзяржаўнай рэгiстрацыi выдаўцоў, вытворцаў i распаўсюджвальнiкаў у Мiнiстэрства iнфармацыi заяўнiкам або яго паўнамоцным прадстаўнiком падаецца заява аб дзяржаўнай рэгiстрацыi (перарэгiстрацыi) па форме, устаноўленай Мiнiстэрствам iнфармацыi (далей, калi не вызначана iншае, - заява).

(в ред. Закона Республики Беларусь от 17.07.2023 N 283-З)

4. Разам з заявай прадстаўляюцца:

дакумент або копiя дакумента, якiя пацвярджаюць асобу заяўнiка або яго паўнамоцнага прадстаўнiка;

дакумент або копiя дакумента, якiя пацвярджаюць паўнамоцтвы прадстаўнiка заяўнiка;

дакумент або копiя дакумента, якiя пацвярджаюць службовае становiшча кiраўнiка юрыдычнай асобы, - для юрыдычнай асобы;

дакумент або копiя дакумента, якiя пацвярджаюць дзяржаўную рэгiстрацыю юрыдычнай асобы, iндывiдуальнага прадпрымальнiка, - для юрыдычнай асобы, iндывiдуальнага прадпрымальнiка;

выпiска з гандлёвага рэестра краiны, у якой заснавана замежная арганiзацыя, або iншы эквiвалентны доказ юрыдычнага статусу замежнай арганiзацыi ў адпаведнасцi з заканадаўствам краiны яе заснавання - для прадстаўнiцтва замежнай арганiзацыi;

дакумент, якi пацвярджае выплату дзяржаўнай пошлiны за дзяржаўную рэгiстрацыю, калi iншае не прадугледжана заканадаўствам аб адмiнiстрацыйных працэдурах.

(в ред. Закона Республики Беларусь от 17.07.2023 N 283-З)

5. Для дзяржаўнай рэгiстрацыi выдаўца i ажыццяўлення iм выдавецкай дзейнасцi разам з заявай акрамя дакументаў, указаных у [пункце 4](#P290) гэтага артыкула, прадстаўляюцца:

копiя дакумента аб назначэннi спецыялiста, адказнага за ажыццяўленне выдавецкай дзейнасцi;

копiя дакумента, якi пацвярджае наяўнасць у iндывiдуальнага прадпрымальнiка або ў спецыялiста, адказнага за ажыццяўленне выдавецкай дзейнасцi, вышэйшай адукацыi.

6. Для дзяржаўнай рэгiстрацыi вытворцы i ажыццяўлення iм палiграфiчнай дзейнасцi разам з заявай акрамя дакументаў, указаных у [пункце 4](#P290) гэтага артыкула, прадстаўляюцца:

копiя дакумента аб назначэннi спецыялiста, адказнага за ажыццяўленне палiграфiчнай дзейнасцi;

копiя дакумента, якi пацвярджае наяўнасць у iндывiдуальнага прадпрымальнiка або ў спецыялiста, адказнага за ажыццяўленне палiграфiчнай дзейнасцi, вышэйшай адукацыi ў галiне палiграфii;

дакумент або копiя дакумента, якiя пацвярджаюць, што асноўным месцам работы спецыялiста, адказнага за ажыццяўленне палiграфiчнай дзейнасцi, з'яўляецца работа ў гэтага наймальнiка - юрыдычнай асобы, прадстаўнiцтва замежнай арганiзацыi, iндывiдуальнага прадпрымальнiка;

пералiк устаноўленага (плануемага да ўстаноўкi) тэхналагiчнага, у тым лiку друкарскага, абсталявання;

праект планiроўкi вытворчасцi з тлумачальнай запiскай да яго.

7. Пры неабходнасцi Мiнiстэрства iнфармацыi можа запатрабаваць у рэгiстрацыйнага органа копii ўстаноўчых дакументаў юрыдычнай асобы.

(в ред. Закона Республики Беларусь от 17.07.2023 N 283-З)

Рэгiстрацыйны орган павiнен на працягу сямi рабочых дзён з дня атрымання запыту прадставiць у Мiнiстэрства iнфармацыi копii ўстаноўчых дакументаў юрыдычнай асобы.

(в ред. Закона Республики Беларусь от 17.07.2023 N 283-З)

Заяўнiк або яго паўнамоцны прадстаўнiк могуць самастойна прадставiць дакументы, прадугледжаныя [часткай першай](#P307) гэтага пункта.

8. Падача заявы ажыццяўляецца ў парадку, устаноўленым заканадаўствам аб адмiнiстрацыйных працэдурах.

**Артыкул 24. Дзяржаўная перарэгiстрацыя выдаўцоў, вытворцаў i распаўсюджвальнiкаў**

1. Дзяржаўная перарэгiстрацыя ў Мiнiстэрстве iнфармацыi (далей - дзяржаўная перарэгiстрацыя) выдаўцоў, вытворцаў i распаўсюджвальнiкаў ажыццяўляецца ў парадку, устаноўленым [артыкулам 23](#P276) гэтага Закона, i з улiкам асаблiвасцей, прадугледжаных [пунктамi 2](#P323) i [3](#P328) гэтага артыкула, у выпадку:

(в ред. Закона Республики Беларусь от 17.07.2023 N 283-З)

змянення наймення юрыдычнай асобы, прадстаўнiцтва замежнай арганiзацыi, прозвiшча, уласнага iмя i iмя па бацьку (пры яго наяўнасцi) iндывiдуальнага прадпрымальнiка;

рэарганiзацыi юрыдычнай асобы, за выключэннем рэарганiзацыi юрыдычнай асобы ў форме злiцця, раздзялення i выдзялення з яе складу адной або некалькiх юрыдычных асоб;

змянення i (або) дапаўнення вiду (вiдаў) друкаваных выданняў, якi ўказаны ў пасведчаннi аб дзяржаўнай рэгiстрацыi, - для выдаўцоў;

замены спецыялiста, адказнага за ажыццяўленне выдавецкай дзейнасцi, палiграфiчнай дзейнасцi, - адпаведна для выдаўцоў, вытворцаў.

(абзац введен Законом Республики Беларусь от 17.07.2023 N 283-З)

2. Заява па падставах, прадугледжаных [абзацамi другiм](#P318), [трэцiм](#P319) i [пятым пункта 1](#P321) гэтага артыкула, i прадстаўленыя разам з ёй у адпаведнасцi з [пунктамi 4](#P290) - [6 артыкула 23](#P301) гэтага Закона дакументы падаюцца ў месячны тэрмiн з дня ўзнiкнення такiх падстаў.

(в ред. Закона Республики Беларусь от 17.07.2023 N 283-З)

Месячны тэрмiн для падачы заявы вылiчваецца з дня дзяржаўнай рэгiстрацыi змяненняў i (або) дапаўненняў, якiя ўносяцца ва ўстаноўчыя дакументы юрыдычнай асобы, у пасведчанне аб дзяржаўнай рэгiстрацыi iндывiдуальнага прадпрымальнiка, а па падставе, прадугледжанай [абзацам пятым пункта 1](#P321) гэтага артыкула, - з дня назначэння iншага спецыялiста, адказнага за ажыццяўленне выдавецкай дзейнасцi, палiграфiчнай дзейнасцi.

(часть вторая п. 2 статьи 24 в ред. Закона Республики Беларусь от 17.07.2023 N 283-З)

На працягу тэрмiну, прадугледжанага гэтым артыкулам для падачы заявы, i тэрмiну яе разгляду, прадугледжанага [артыкулам 26](#P344) гэтага Закона, заяўнiк мае права ажыццяўляць выдавецкую дзейнасць, палiграфiчную дзейнасць або распаўсюджванне друкаваных выданняў на падставе раней выдадзенага пасведчання аб дзяржаўнай рэгiстрацыi.

3. Выпуск у свет друкаваных выданняў, вiд (вiды) якiх не ўказаны ў пасведчаннi аб дзяржаўнай рэгiстрацыi, ажыццяўляецца толькi пасля дзяржаўнай перарэгiстрацыi выдаўца па падставе, прадугледжанай [абзацам чацвёртым пункта 1](#P320) гэтага артыкула.

4. Дакументам, якi пацвярджае дзяржаўную перарэгiстрацыю выдаўца, вытворцы i распаўсюджвальнiка, з'яўляецца пасведчанне аб дзяржаўнай рэгiстрацыi.

5. За дзяржаўную перарэгiстрацыю выдаўца, вытворцы i распаўсюджвальнiка спаганяецца дзяржаўная пошлiна, памер якой вызначаецца заканадаўчымi актамi.

**Артыкул 25. Рашэнне аб адмове ў прыняццi заявы. Падставы для адмовы ў прыняццi заявы**

1. Рашэнне аб адмове ў прыняццi заявы прымаецца Мiнiстэрствам iнфармацыi на працягу трох рабочых дзён з дня падачы заявы.

(в ред. Закона Республики Беларусь от 17.07.2023 N 283-З)

2. Падставамi для адмовы ў прыняццi заявы з'яўляюцца:

падача заявы з парушэннем патрабаванняў да яе формы або зместу;

адсутнасць дакументаў, прадугледжаных [пунктамi 4](#P290) - [6 артыкула 23](#P301) гэтага Закона;

падача заявы да заканчэння дванаццацi месяцаў з дня прыняцця рашэння аб спыненнi дзеяння пасведчання аб дзяржаўнай рэгiстрацыi па падставах, прадугледжаных [абзацамi другiм](#P427), [пятым](#P430), [сёмым](#P432), [дзявятым](#P435) - [трынаццатым пункта 2 артыкула 33](#P443) гэтага Закона;

(в ред. Закона Республики Беларусь от 17.07.2023 N 283-З)

iншыя падставы, прадугледжаныя заканадаўчымi актамi.

3. Паведамленне аб прынятым рашэннi, абскарджанне прынятага рашэння, а таксама вяртанне прадстаўленых дакументаў ажыццяўляюцца ў парадку, устаноўленым заканадаўствам аб адмiнiстрацыйных працэдурах.

**Артыкул 26. Рашэнне аб дзяржаўнай рэгiстрацыi, перарэгiстрацыi або аб адмове ў дзяржаўнай рэгiстрацыi, перарэгiстрацыi. Падставы для адмовы ў дзяржаўнай рэгiстрацыi, перарэгiстрацыi**

1. Рашэнне аб дзяржаўнай рэгiстрацыi, перарэгiстрацыi або аб адмове ў дзяржаўнай рэгiстрацыi, перарэгiстрацыi выдаўца, вытворцы i распаўсюджвальнiка прымаецца Мiнiстэрствам iнфармацыi на працягу месячнага тэрмiну з дня падачы заявы i дакументаў, прадугледжаных [пунктамi 4](#P290) - [6 артыкула 23](#P301) гэтага Закона.

(в ред. Закона Республики Беларусь от 17.07.2023 N 283-З)

2. Падставамi для адмовы ў дзяржаўнай рэгiстрацыi, перарэгiстрацыi з'яўляюцца:

недакладнасць або несапраўднасць звестак, указаных у заяве;

неадпаведнасць прадстаўленых дакументаў i (або) звестак патрабаванням заканадаўства, у тым лiку прадстаўленне падложных, падробленых або несапраўдных дакументаў;

няздача iндывiдуальным прадпрымальнiкам або спецыялiстам, адказным за ажыццяўленне выдавецкай дзейнасцi, квалiфiкацыйнага экзамену ў парадку, устаноўленым Мiнiстэрствам iнфармацыi, - для выдаўцоў;

(в ред. Закона Республики Беларусь от 17.07.2023 N 283-З)

iншыя падставы, прадугледжаныя заканадаўчымi актамi i пастановамi Савета Мiнiстраў Рэспублiкi Беларусь.

(в ред. Закона Республики Беларусь от 17.07.2023 N 283-З)

3. Паведамленне аб прынятым рашэннi, абскарджанне прынятага рашэння ажыццяўляюцца ў парадку, устаноўленым заканадаўствам аб адмiнiстрацыйных працэдурах.

**Артыкул 27. Пасведчанне аб дзяржаўнай рэгiстрацыi. Выдача дублiката пасведчання аб дзяржаўнай рэгiстрацыi**

1. Форма пасведчання аб дзяржаўнай рэгiстрацыi i парадак яго выдачы ўстанаўлiваюцца Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

2. У выпадку страты пасведчання аб дзяржаўнай рэгiстрацыi выдаўцу, вытворцу i распаўсюджвальнiку выдаецца яго дублiкат.

Для атрымання дублiката пасведчання аб дзяржаўнай рэгiстрацыi выдавец, вытворца i распаўсюджвальнiк або iх паўнамоцны прадстаўнiк абавязаны прадставiць у Мiнiстэрства iнфармацыi:

(в ред. Закона Республики Беларусь от 17.07.2023 N 283-З)

заяву аб атрыманнi дублiката пасведчання аб дзяржаўнай рэгiстрацыi;

дакумент, якi пацвярджае выплату дзяржаўнай пошлiны за выдачу дублiката пасведчання аб дзяржаўнай рэгiстрацыi ў памеры, вызначаным заканадаўчымi актамi.

3. Да моманту выдачы дублiката пасведчання аб дзяржаўнай рэгiстрацыi дзеянне пасведчання аб дзяржаўнай рэгiстрацыi не прыпыняецца.

**Артыкул 28. Дзяржаўны рэестр выдаўцоў, вытворцаў i распаўсюджвальнiкаў. Унясенне змяненняў у Дзяржаўны рэестр выдаўцоў, вытворцаў i распаўсюджвальнiкаў i выключэнне з Дзяржаўнага рэестра выдаўцоў, вытворцаў i распаўсюджвальнiкаў**

1. Дзяржаўны рэестр выдаўцоў, вытворцаў i распаўсюджвальнiкаў з'яўляецца адзiным банкам даных, у якiм змяшчаюцца звесткi аб выдаўцах, вытворцах i распаўсюджвальнiках, у адносiнах да якiх прынята рашэнне аб дзяржаўнай рэгiстрацыi.

2. Палажэнне аб Дзяржаўным рэестры выдаўцоў, вытворцаў i распаўсюджвальнiкаў, а таксама пералiк звестак, якiя падлягаюць уключэнню ў гэты рэестр, зацвярджаюцца Мiнiстэрствам iнфармацыi.

(в ред. Закона Республики Беларусь от 17.07.2023 N 283-З)

3. Пры змяненнi звестак, якiя падлягаюць уключэнню ў Дзяржаўны рэестр выдаўцоў, вытворцаў i распаўсюджвальнiкаў i пералiк якiх зацвярджаецца Мiнiстэрствам iнфармацыi, за выключэннем выпадкаў, указаных у [пункце 1 артыкула 24](#P316) гэтага Закона, выдавец, вытворца i распаўсюджвальнiк або iх паўнамоцны прадстаўнiк у месячны тэрмiн з дня змянення звестак пiсьмова паведамляюць аб гэтым у Мiнiстэрства iнфармацыi з прадстаўленнем дакументаў, што пацвярджаюць адпаведныя змяненнi.

(в ред. Закона Республики Беларусь от 17.07.2023 N 283-З)

4. У выпадку, калi асобы, указаныя ў [пункце 3](#P373) гэтага артыкула, прадставiлi недакладныя або несапраўдныя звесткi, якiя падлягаюць уключэнню ў Дзяржаўны рэестр выдаўцоў, вытворцаў i распаўсюджвальнiкаў i пералiк якiх зацвярджаецца Мiнiстэрствам iнфармацыi, цi прадставiлi падложныя, падробленыя або несапраўдныя дакументы, што пацвярджаюць змяненне гэтых звестак, Мiнiстэрства iнфармацыi на працягу трох рабочых дзён з дня атрымання пiсьмовага паведамлення вяртае прадстаўленыя дакументы, якiя лiчацца непрадстаўленымi.

(в ред. Закона Республики Беларусь от 17.07.2023 N 283-З)

5. Выдаўцы, вытворцы i распаўсюджвальнiкi падлягаюць выключэнню з Дзяржаўнага рэестра выдаўцоў, вытворцаў i распаўсюджвальнiкаў у выпадку спынення дзеяння пасведчання аб дзяржаўнай рэгiстрацыi.

6. Iнфармацыя аб выдаўцах, вытворцах i распаўсюджвальнiках, уключаных у Дзяржаўны рэестр выдаўцоў, вытворцаў i распаўсюджвальнiкаў, размяшчаецца на афiцыйным сайце Мiнiстэрства iнфармацыi ў глабальнай камп'ютарнай сетцы Iнтэрнэт.

(в ред. Закона Республики Беларусь от 17.07.2023 N 283-З)

**Артыкул 29. Прызнанне дзяржаўнай рэгiстрацыi, перарэгiстрацыi несапраўднымi**

Дзяржаўная рэгiстрацыя, перарэгiстрацыя могуць быць прызнаны рашэннем суда несапраўднымi ў выпадку, калi яны праведзены з парушэннем патрабаванняў гэтага Закона i (або) iншых заканадаўчых актаў.

ГЛАВА 6

АДКАЗНАСЦЬ ЗА ПАРУШЭННЕ ЗАКАНАДАЎСТВА АБ ВЫДАВЕЦКАЙ СПРАВЕ

**Артыкул 30. Адказнасць за парушэнне заканадаўства аб выдавецкай справе**

Парушэнне заканадаўства аб выдавецкай справе цягне за сабой адказнасць у адпаведнасцi з заканадаўчымi актамi.

**Артыкул 31. Адказнасць выдаўцоў, вытворцаў i распаўсюджвальнiкаў за ажыццяўленне выдавецкай дзейнасцi, палiграфiчнай дзейнасцi i распаўсюджвання друкаваных выданняў без дзяржаўнай рэгiстрацыi**

1. Ажыццяўленне выдавецкай дзейнасцi, палiграфiчнай дзейнасцi i распаўсюджвання друкаваных выданняў адпаведна выдаўцамi, вытворцамi i распаўсюджвальнiкамi, якiя падлягаюць дзяржаўнай рэгiстрацыi, без дзяржаўнай рэгiстрацыi забараняецца.

2. Выдаўцы, вытворцы i распаўсюджвальнiкi, указаныя ў [пункце 1](#P394) гэтага артыкула, за ажыццяўленне адпаведна выдавецкай дзейнасцi, палiграфiчнай дзейнасцi i распаўсюджвання друкаваных выданняў без дзяржаўнай рэгiстрацыi нясуць адказнасць у адпаведнасцi з заканадаўчымi актамi.

**Артыкул 32. Прыпыненне дзеяння пасведчання аб дзяржаўнай рэгiстрацыi**

(в ред. Закона Республики Беларусь от 17.07.2023 N 283-З)

1. Дзеянне пасведчання аб дзяржаўнай рэгiстрацыi можа прыпыняцца Мiнiстэрствам iнфармацыi на тэрмiн да трох месяцаў у выпадку, калi:

выдавец, вытворца i распаўсюджвальнiк у тэрмiн, прадугледжаны [пунктам 3 артыкула 28](#P373) гэтага Закона, не паведамiлi ў Мiнiстэрства iнфармацыi аб змяненнi звестак, якiя падлягаюць уключэнню ў Дзяржаўны рэестр выдаўцоў, вытворцаў i распаўсюджвальнiкаў i пералiк якiх зацвярджаецца Мiнiстэрствам iнфармацыi;

выдавец выпусцiў у свет друкаваныя выданнi без выхадных звестак або з недакладнымi i (або) няпоўнымi выхаднымi звесткамi;

выдавец не прысвоiў друкаванаму выданню знак узроставай катэгорыi ў парадку i ў адпаведнасцi з крытэрыямi, устаноўленымi Саветам Мiнiстраў Рэспублiкi Беларусь, калi наяўнасць такога знака з'яўляецца абавязковай;

выдавец, вытворца не выканалi парадак рассылкi абавязковага бясплатнага экзэмпляра друкаваных выданняў;

вытворца вырабiў друкаваныя выданнi без афармлення тэхнiчнай дакументацыi, якая дазваляе вызначыць вiд i тыраж друкаваных выданняў;

вытворца вырабiў друкаваныя выданнi, якiя не адпавядаюць тэхнiчным нарматыўным прававым актам у сферы выдавецкай справы;

у судовым парадку ўстаноўлены факт парушэння выдаўцом, вытворцам i распаўсюджвальнiкам заканадаўства аб аўтарскiм праве i сумежных правах;

распаўсюджвальнiк на працягу дванаццацi месяцаў неаднаразова (два i больш разы) распаўсюдзiў друкаванае выданне, выпушчанае ў свет за межамi тэрыторыi Рэспублiкi Беларусь, без знака ўзроставай катэгорыi, што прысвойваецца ў парадку i ў адпаведнасцi з крытэрыямi, устаноўленымi Саветам Мiнiстраў Рэспублiкi Беларусь, калi наяўнасць такога знака з'яўляецца абавязковай;

выдавец выпусцiў у свет друкаваныя выданнi, што змяшчаюць звесткi, якiя не адпавядаюць рэчаiснасцi i ганьбяць гонар, годнасць цi дзелавую рэпутацыю фiзiчных асоб або дзелавую рэпутацыю юрыдычных асоб i прызнаны такiмi рашэннем суда, якое ўступiла ў законную сiлу;

выдавец выпусцiў у свет друкаваныя выданнi, што змяшчаюць iнфармацыю, распаўсюджванне якой забаронена заканадаўчымi актамi, у тым лiку ў сродках масавай iнфармацыi, за выключэннем выпадкаў, указаных у [абзацах дзясятым](#P437) - [дванаццатым пункта 2 артыкула 33](#P441) гэтага Закона;

распаўсюджвальнiк ажыццяўляе распаўсюджванне друкаваных выданняў, указаных у [абзацах дзясятым](#P409) i [адзiнаццатым](#P410) гэтай часткi, за выключэннем выпадку, указанага ў [абзацы трынаццатым пункта 2 артыкула 33](#P443) гэтага Закона.

Дзеянне пасведчання аб дзяржаўнай рэгiстрацыi можа прыпыняцца Мiнiстэрствам iнфармацыi на тэрмiн правядзення ацэнкi або экспертызы друкаваных выданняў (у адносiнах да выдаўцоў, якiя ажыццявiлi выпуск гэтых друкаваных выданняў) у выпадку, калi Мiнiстэрства iнфармацыi накiравала iх у:

Рэспублiканскую камiсiю па правядзеннi ацэнкi сiмволiкi, атрыбутыкi, iнфармацыйнай прадукцыi (далей - Рэспублiканская камiсiя) - для правядзення ацэнкi друкаваных выданняў на прадмет наяўнасцi (адсутнасцi) у iх iнфармацыйных паведамленняў i (або) матэрыялаў, распаўсюджванне якiх здольна нанесцi шкоду нацыянальным iнтарэсам Рэспублiкi Беларусь;

Рэспублiканскую камiсiю або адпаведную абласную (Мiнскую гарадскую) камiсiю - для правядзення ацэнкi друкаваных выданняў на прадмет наяўнасцi (адсутнасцi) у iх прыкмет праяўлення экстрэмiзму;

Рэспублiканскую экспертную камiсiю па прадухiленнi прапаганды парнаграфii, насiлля i жорсткасцi - для правядзення экспертызы друкаваных выданняў на прадмет наяўнасцi (адсутнасцi) у iх элементаў прапаганды парнаграфii, насiлля i жорсткасцi.

У выпадку ажыццяўлення распаўсюджвальнiкам распаўсюджвання друкаваных выданняў, якiя накiраваны Мiнiстэрствам iнфармацыi ў камiсii, указаныя ў [абзацах другiм](#P413) - [чацвёртым часткi другой](#P415) гэтага пункта, дзеянне яго пасведчання аб дзяржаўнай рэгiстрацыi можа прыпыняцца Мiнiстэрствам iнфармацыi на тэрмiн правядзення ацэнкi або экспертызы гэтых друкаваных выданняў.

2. Паведамленне аб прыпыненнi дзеяння пасведчання аб дзяржаўнай рэгiстрацыi накiроўваецца выдаўцу, вытворцу i распаўсюджвальнiку ў пiсьмовай форме на працягу трох рабочых дзён з дня прыняцця рашэння з указаннем прычын, тэрмiну прыпынення дзеяння пасведчання аб дзяржаўнай рэгiстрацыi, а ў выпадках, указаных у [частцы першай пункта 1](#P400) гэтага артыкула, - таксама тэрмiну ўстаранення парушэнняў, якiя сталi падставай для прыпынення дзеяння пасведчання аб дзяржаўнай рэгiстрацыi. Адначасова на афiцыйным сайце Мiнiстэрства iнфармацыi ў глабальнай камп'ютарнай сетцы Iнтэрнэт размяшчаецца iнфармацыя аб выдаўцах, вытворцах i распаўсюджвальнiках, у адносiнах да якiх прынята рашэнне аб прыпыненнi дзеяння пасведчання аб дзяржаўнай рэгiстрацыi.

3. У сувязi з прыняццем рашэння аб прыпыненнi дзеяння пасведчання аб дзяржаўнай рэгiстрацыi выдавец, вытворца i распаўсюджвальнiк абавязаны прыпынiць адпаведна выдавецкую дзейнасць, палiграфiчную дзейнасць i распаўсюджванне друкаваных выданняў на тэрмiн, указаны ў паведамленнi.

4. Выдавец, вытворца i распаўсюджвальнiк не пазней чым у трохдзённы тэрмiн пасля заканчэння тэрмiну, устаноўленага ў паведамленнi аб прыпыненнi дзеяння пасведчання аб дзяржаўнай рэгiстрацыi, абавязаны пiсьмова паведамiць у Мiнiстэрства iнфармацыi аб устараненнi парушэнняў, якiя сталi падставай для прыпынення дзеяння пасведчання аб дзяржаўнай рэгiстрацыi, з прадстаўленнем пацвярджаючых дакументаў, за выключэннем выпадкаў, указаных у [частках другой](#P412) i [трэцяй пункта 1](#P416) гэтага артыкула.

**Артыкул 33. Спыненне дзеяння пасведчання аб дзяржаўнай рэгiстрацыi**

1. Выключаны.

(п. 1 статьи 33 исключен. - Закон Республики Беларусь от 17.07.2023 N 283-З)

2. Дзеянне пасведчання аб дзяржаўнай рэгiстрацыi спыняецца па рашэннi Мiнiстэрства iнфармацыi ў выпадку, калi:

(в ред. Закона Республики Беларусь от 17.07.2023 N 283-З)

дзяржаўная рэгiстрацыя, перарэгiстрацыя прызнаны несапраўднымi;

выдавец, вытворца i распаўсюджвальнiк не прайшлi дзяржаўную перарэгiстрацыю ў выпадках, указаных у [пункце 1 артыкула 24](#P316) гэтага Закона;

вытворцам прыняты заказ на выраб друкаванага выдання ад асобы, якая падлягае дзяржаўнай рэгiстрацыi ў якасцi выдаўца ў парадку, устаноўленым гэтым Законам, i не мае пасведчання аб дзяржаўнай рэгiстрацыi, або ад выдаўца, у пасведчаннi аб дзяржаўнай рэгiстрацыi якога не ўказаны той вiд (вiды) друкаванага выдання, на выраб якога размяшчаецца заказ;

вытворцам набыта друкарскае абсталяванне без атрымання дазволу ў парадку, устаноўленым Саветам Мiнiстраў Рэспублiкi Беларусь;

лiквiдаваны (спынена дзейнасць) выдавец, вытворца, распаўсюджвальнiк - юрыдычная асоба, прадстаўнiцтва замежнай арганiзацыi, iндывiдуальны прадпрымальнiк;

выдавец, вытворца i распаўсюджвальнiк ажыццяўлялi адпаведна выдавецкую дзейнасць, палiграфiчную дзейнасць, распаўсюджванне друкаваных выданняў у перыяд прыпынення дзеяння пасведчання аб дзяржаўнай рэгiстрацыi або ў тэрмiн, устаноўлены [пунктам 4 артыкула 32](#P419) гэтага Закона, пiсьмова не паведамiлi ў Мiнiстэрства iнфармацыi аб устараненнi парушэнняў, якiя сталi падставай для прыпынення дзеяння пасведчання аб дзяржаўнай рэгiстрацыi, з прадстаўленнем пацвярджаючых дакументаў;

(в ред. Закона Республики Беларусь от 17.07.2023 N 283-З)

выдавец, вытворца i распаўсюджвальнiк або iх паўнамоцны прадстаўнiк пiсьмова паведамiлi аб спыненнi адпаведна выдавецкай дзейнасцi, палiграфiчнай дзейнасцi, распаўсюджвання друкаваных выданняў;

у адносiнах да выдаўца, вытворцы i распаўсюджвальнiка на працягу дванаццацi месяцаў два i больш разы прыпынялася дзеянне пасведчання аб дзяржаўнай рэгiстрацыi, за выключэннем выпадкаў, указаных у [частках другой](#P412) i [трэцяй пункта 1 артыкула 32](#P416) гэтага Закона;

(в ред. Закона Республики Беларусь от 17.07.2023 N 283-З)

выдавец выпусцiў у свет друкаваныя выданнi, што змяшчаюць iнфармацыйныя паведамленнi i (або) матэрыялы, распаўсюджванне якiх здольна нанесцi шкоду нацыянальным iнтарэсам Рэспублiкi Беларусь, або прыкметы праяўлення экстрэмiзму цi элементы прапаганды парнаграфii, насiлля i жорсткасцi;

(абзац введен Законом Республики Беларусь от 17.07.2023 N 283-З)

выдавец выпусцiў у свет друкаваныя выданнi, што змяшчаюць звесткi, якiя прапагандуюць ужыванне наркатычных сродкаў, псiхатропных рэчываў, iх аналагаў, таксiчных i iншых адурманьваючых рэчываў, звесткi аб спосабах i метадах распрацоўкi, вырабу, выкарыстання i месцах набыцця наркатычных сродкаў, псiхатропных рэчываў, iх прэкурсараў i аналагаў, iнфармацыю аб спосабах вырабу выбуховых прыстасаванняў i выбуховых рэчываў, а таксама прадметаў, паражальнае дзеянне якiх заснавана на выкарыстаннi гаручых рэчываў;

(абзац введен Законом Республики Беларусь от 17.07.2023 N 283-З)

выдавец выпусцiў у свет друкаваныя выданнi, што змяшчаюць iнфармацыю, распаўсюджванне якой забаронена рашэннем суда, якое ўступiла ў законную сiлу;

(абзац введен Законом Республики Беларусь от 17.07.2023 N 283-З)

распаўсюджвальнiк ажыццяўляе распаўсюджванне друкаваных выданняў, указаных у [абзацах дзясятым](#P437) - [дванаццатым](#P441) гэтага пункта.

(абзац введен Законом Республики Беларусь от 17.07.2023 N 283-З)

3. Дзеянне пасведчання аб дзяржаўнай рэгiстрацыi спыняецца:

абзац исключен. - Закон Республики Беларусь от 17.07.2023 N 283-З;

па падставе, прадугледжанай [абзацам другiм пункта 2](#P427) гэтага артыкула, - з дня прыняцця рашэння аб дзяржаўнай рэгiстрацыi, перарэгiстрацыi;

па падставе, прадугледжанай [абзацам трэцiм пункта 2](#P428) гэтага артыкула, - на наступны дзень пасля заканчэння месячнага тэрмiну для падачы ў Мiнiстэрства iнфармацыi заявы аб дзяржаўнай перарэгiстрацыi па падставах, прадугледжаных [пунктам 1 артыкула 24](#P316) гэтага Закона;

(в ред. Закона Республики Беларусь от 17.07.2023 N 283-З)

па падставах, прадугледжаных [абзацамi чацвёртым](#P429) - [шостым](#P431), [восьмым](#P434) - [трынаццатым пункта 2](#P443) гэтага артыкула, - з дня прыняцця рашэння аб спыненнi дзеяння пасведчання аб дзяржаўнай рэгiстрацыi;

(в ред. Закона Республики Беларусь от 17.07.2023 N 283-З)

па падставе, прадугледжанай [абзацам сёмым пункта 2](#P432) гэтага артыкула, - з дня прыняцця рашэння аб прыпыненнi дзеяння пасведчання аб дзяржаўнай рэгiстрацыi.

4. Не дапускаецца спыненне дзеяння пасведчання аб дзяржаўнай рэгiстрацыi па падставе, прадугледжанай [абзацам восьмым пункта 2](#P434) гэтага артыкула, калi пiсьмовае паведамленне аб спыненнi выдавецкай дзейнасцi, палiграфiчнай дзейнасцi, распаўсюджвання друкаваных выданняў накiравана адпаведна выдаўцом, вытворцам i распаўсюджвальнiкам або iх паўнамоцным прадстаўнiком пазней (у дзень) наступлення падзей, якiя сталi падставамi для спынення дзеяння пасведчання аб дзяржаўнай рэгiстрацыi, прадугледжанымi [абзацамi другiм](#P427), [трэцiм](#P428) i [сёмым пункта 2](#P432) гэтага артыкула.

5. Выдавец, вытворца i распаўсюджвальнiк, дзеянне пасведчання аб дзяржаўнай рэгiстрацыi якiх спынена па падставах, прадугледжаных [абзацамi другiм](#P427), [пятым](#P430), [сёмым](#P432), [дзявятым](#P435) - [трынаццатым пункта 2](#P443) гэтага артыкула, на працягу дванаццацi месяцаў з дня прыняцця рашэння аб спыненнi дзеяння пасведчання аб дзяржаўнай рэгiстрацыi не маюць права звярнуцца ў Мiнiстэрства iнфармацыi з заявай.

(в ред. Закона Республики Беларусь от 17.07.2023 N 283-З)

6. Мiнiстэрства iнфармацыi вядзе спiс друкаваных выданняў, што змяшчаюць iнфармацыйныя паведамленнi i (або) матэрыялы, распаўсюджванне якiх здольна нанесцi шкоду нацыянальным iнтарэсам Рэспублiкi Беларусь, i размяшчае яго на сваiм афiцыйным сайце ў глабальнай камп'ютарнай сетцы Iнтэрнэт. Уключэнне звестак у гэты спiс ажыццяўляецца на працягу дзесяцi рабочых дзён з дня афармлення Рэспублiканскай камiсiяй заключэння аб наяўнасцi ў друкаваным выданнi iнфармацыйных паведамленняў i (або) матэрыялаў, распаўсюджванне якiх здольна нанесцi шкоду нацыянальным iнтарэсам Рэспублiкi Беларусь.

(п. 6 статьи 33 введен Законом Республики Беларусь от 17.07.2023 N 283-З)

ГЛАВА 7

ЗАКЛЮЧНЫЯ ПАЛАЖЭННI

**Артыкул 34. Пераходныя палажэннi**

1. Калi юрыдычныя асобы, прадстаўнiцтвы замежных арганiзацый або iндывiдуальныя прадпрымальнiкi ажыццяўляюць на дзень уступлення ў сiлу гэтага Закона выдавецкую i (або) палiграфiчную дзейнасць на падставе выдадзеных спецыяльных дазволаў (лiцэнзiй), яны маюць права ажыццяўляць выдавецкую i (або) палiграфiчную дзейнасць без дзяржаўнай рэгiстрацыi на працягу дванаццацi месяцаў з даты ўступлення ў сiлу гэтага Закона, за выключэннем выпадку, указанага ў [частцы другой](#P465) гэтага пункта.

У выпадку, калi тэрмiн дзеяння спецыяльных дазволаў (лiцэнзiй) заканчваецца раней чым праз дванаццаць месяцаў з даты ўступлення ў сiлу гэтага Закона, асобы, указаныя ў [частцы першай](#P464) гэтага пункта, маюць права ажыццяўляць выдавецкую i (або) палiграфiчную дзейнасць без дзяржаўнай рэгiстрацыi да заканчэння тэрмiну дзеяння спецыяльных дазволаў (лiцэнзiй).

Калi асобы, указаныя ў [частках першай](#P464) i [другой](#P465) гэтага пункта, маюць намер у далейшым ажыццяўляць выдавецкую i (або) палiграфiчную дзейнасць, яны або iх паўнамоцны прадстаўнiк абавязаны да заканчэння тэрмiнаў, устаноўленых [часткамi першай](#P464) i [другой](#P465) гэтага пункта, падаць у Мiнiстэрства iнфармацыi Рэспублiкi Беларусь заяву аб дзяржаўнай рэгiстрацыi iх у якасцi выдаўца i (або) вытворцы з прадстаўленнем арыгiнала (дублiката) спецыяльнага дазволу (лiцэнзii). Вытворцы, якiя ажыццяўляюць палiграфiчную дзейнасць на падставе спецыяльных дазволаў (лiцэнзiй), у тым лiку выконваюць работы i (або) аказваюць паслугi, што будуць падлягаць лiцэнзаванню, адначасова з падачай заявы аб дзяржаўнай рэгiстрацыi iх у якасцi вытворцы абавязаны падаць заяву аб унясеннi змяненняў у спецыяльныя дазволы (лiцэнзii) на палiграфiчную дзейнасць у парадку, устаноўленым заканадаўчымi актамi.

Мiнiстэрства iнфармацыi Рэспублiкi Беларусь ажыццяўляе дзяржаўную рэгiстрацыю асоб, указаных у [частках першай](#P464) i [другой](#P465) гэтага пункта, без выплаты iмi дзяржаўнай пошлiны за дзяржаўную рэгiстрацыю.

2. Калi асобы, указаныя ў [частках першай](#P464) i [другой пункта 1](#P465) гэтага артыкула, своечасова не падалi ў Мiнiстэрства iнфармацыi Рэспублiкi Беларусь заяву аб дзяржаўнай рэгiстрацыi iх у якасцi выдаўца i (або) вытворцы, што прадугледжана [пунктам 1](#P464) гэтага артыкула, яны маюць права падаць у Мiнiстэрства iнфармацыi Рэспублiкi Беларусь заяву аб дзяржаўнай рэгiстрацыi iх у якасцi выдаўца i (або) вытворцы ў адпаведнасцi з рэгiстрацыйнымi патрабаваннямi, прадугледжанымi [артыкулам 23](#P276) гэтага Закона. Вытворцы, якiя ажыццяўляюць палiграфiчную дзейнасць на падставе спецыяльных дазволаў (лiцэнзiй), у тым лiку выконваюць работы i (або) аказваюць паслугi, што будуць падлягаць лiцэнзаванню, адначасова з падачай заявы аб дзяржаўнай рэгiстрацыi iх у якасцi вытворцы абавязаны падаць заяву аб унясеннi змяненняў у спецыяльныя дазволы (лiцэнзii) на палiграфiчную дзейнасць у парадку, устаноўленым заканадаўчымi актамi.

3. Калi асобы, указаныя ў [частцы першай пункта 1](#P464) гэтага артыкула, не маюць намеру ажыццяўляць у далейшым адпаведна выдавецкую i (або) палiграфiчную дзейнасць, яны абавязаны не пазней чым праз чатырнаццаць месяцаў з даты ўступлення ў сiлу гэтага Закона здаць у Мiнiстэрства iнфармацыi Рэспублiкi Беларусь арыгiналы (дублiкаты) спецыяльных дазволаў (лiцэнзiй).

Калi асобы, указаныя ў [частцы другой пункта 1](#P465) гэтага артыкула, не маюць намеру ажыццяўляць у далейшым адпаведна выдавецкую i (або) палiграфiчную дзейнасць, яны абавязаны не пазней чым праз два месяцы з дня заканчэння тэрмiну дзеяння спецыяльных дазволаў (лiцэнзiй) здаць у Мiнiстэрства iнфармацыi Рэспублiкi Беларусь арыгiналы (дублiкаты) спецыяльных дазволаў (лiцэнзiй).

4. Распаўсюджвальнiкi, якiя на дзень уступлення ў сiлу гэтага Закона ажыццяўляюць распаўсюджванне друкаваных выданняў, маюць права на працягу шасцi месяцаў з дня ўступлення ў сiлу гэтага Закона ажыццяўляць такую дзейнасць без дзяржаўнай рэгiстрацыi.

**Артыкул 35. Меры па рэалiзацыi палажэнняў гэтага Закона**

Савету Мiнiстраў Рэспублiкi Беларусь у шасцiмесячны тэрмiн:

падрыхтаваць i ўнесцi ва ўстаноўленым парадку прапановы па прывядзеннi заканадаўства ў адпаведнасць з гэтым Законам;

прыняць iншыя меры, неабходныя для рэалiзацыi палажэнняў гэтага Закона.

**Артыкул 36. Уступленне ў сiлу гэтага Закона**

Гэты Закон уступае ў сiлу праз шэсць месяцаў пасля яго афiцыйнага апублiкавання, за выключэннем гэтага артыкула i [артыкула 35](#P473), якiя ўступаюць у сiлу з дня афiцыйнага апублiкавання гэтага Закона.

|  |  |
| --- | --- |
| Прэзiдэнт Рэспублiкi Беларусь | А.Лукашэнка |